Komisijos Sprendimas
1981 m. vasario 10 d.
iš dalies keičiantis Sprendimą 80/755/EEB dėl leidimo neištrinamais spaudmenimis pateikti nustatytą informaciją ant javų sėklos pakuočių
(81/109/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla [1] su paskutiniais pakeitimais, padarytais Direktyva 79/692/EEB [2], ypač į jos 10 straipsnio 1 dalies a punkto paskutinį sakinį,
kadangi javų sėkla paprastai gali būti pateikiama į rinką tik tada, jei jos pakuotės yra paženklintos oficialia etikete pagal Direktyvos 66/402/EEB nuostatas;
kadangi pagal šias nuostatas gali būti leidžiama neištinamais spaudmenimis pateikti nustatytą informaciją ant pačios pakuotės pagal nustatytą etiketės pavyzdį;
kadangi toks leidimas turėtų būti išduodamas tam tikromis sąlygomis, kurios užtikrintų, kad už tai būtų atsakinga sertifikavimo institucija;
kadangi Komisija jau suteikė tokį leidimą pagal Sprendimą 80/755/EEB [3];
kadangi taikant pirmiau minėtą sprendimą, paaiškėjo, kad taip pat reikėtų iš dalies pakeisti nuostatas dėl nustatytos informacijos spausdinimo ar įspaudimo ant pakuočių imant bandinius;
kadangi šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 80/755/EEB 1 straipsnio 2 dalies c punktas iš dalies keičiamas taip:
- "IV priedo (A) (a) (3.3a) ir (6)" pakeičiama "IV priedo (A) (a) (3) ir (3a)",
- vokiškoje redakcijoje "nicht vor" pakeičiama "bei".
2 straipsnis
Šis sprendimas skirtas valstybėms narėms.
Priimta Briuselyje, 1981 m. vasario 10 d.